VITA BELGARUM 
Reliqua Nyendalii heroica eodem fere colore tincta sunt, 
nec habent Elegiæ multum , quo se commendent. Meliora 
interdum sunt Epigrammata, in quibus tamen non raro aliis 
acumen sublegit. Exemplum dédit Morhof. Polyh., tom. I, 
pag. 54q. Muretus scripserat, 
« Sutor es et pistor, lanius, lenoque, coquusque, 
» Mercatorque bonus, causidicusque bonus. 
» Te tamen in tota non est mendicior urbe, 
» Nec quem paupertas arctius ægra premat. 
» Die agedum, qui fit ( nam res est mira), Corelli ! 
» Cum tôt res facias, rem facere ut nequeas ? » 
Jam Nyendalius Philergo triginta artes tribuit, et ita finit. 
« In toto tamen oppido, Philerge ! 
» Non mendicior ullus est Philergo! 
» Nemo pauperior, Philerge, quam tu. 
•> Quid dicara? magis hoc magisque miror. 
» Cum tôt res facias, Philerge, semper, 
» Rem tamen facias, Philerge , nunquam. » 
Mureto forte observatum fuit Martialis, Epigr. I, 80 . 
« Semper agis causas, et res agis , Attale , semper 
» Est, non est, quod agas, Attale , semper agis. 
» Si res et eausæ desunt, agis, Attale, mulas, 
» Attale, ne quod agas desit, agas animam. » 
Mureto propius accedit Janus Lernutius, Epigr. ad Afrum. 
« Omnia molitur, quo rem struat, Afer, Iberus. 
» Et tamen infelix Irus ut alter eget. » 
Quibus ille conatibus per tria disticha explicatis, Epigram- 
ma ita finit. 
» Mirandum jure et merito est, titulisque notandum; 
» Quis credat ? satagit, nec sat Iberus agit. >* 
